'''Stirling Castle''' er et skotsk [[slot]] i [[Stirling]]. Det er et af de vigtigste slotte i [[Skotland]] både historisk og arkitektonisk. Det stammer fra [[middelalderen]] og ligger på toppen af Castle Hill, en [[vulkansk]] klippe, der er en del af den geologiske formation [[Stirling Sill]], hvis tre stejle klippesider giver det et stærkt forsvar. Den strategiske placering betød, at slottet til 1890'erne beherskede den sydligste flodovergang af [[Forth (flod)|Forth]]. Det var en vigtig fæstning allerede fra opførelsen. De fleste bygninger på borgen stammer fra 1400- og 1500-tallet. Få bygninger fra 1300-tallet er bevaret, og de ydre forsvarsværker mod byen er fra begyndelsen af 1700-tallet. Adskillige af de [[Skotlands regenter|skotske konger og dronninger]] er kronet på Stirling, heriblandt [[Maria Stuart]] i 1542. Der har været mindst otte [[belejringer af Stirling Castle]], de fleste under [[de skotske uafhængighedskrige]], senest i 1746, da [[Charles Edvard Stuart|Bonnie Prince Charlie]] uden held forsøgte at overtage borgen. Stirling Castle er et [[Scheduled monument|Scheduled Ancient Monument]] og er nu en stor turistattraktion, der bliver drevet af [[Historic Scotland]].
Historie Arkæologi